PMIndiaData/PMIndiaSum huggingface dataset:
జిఎస్ఎటి-11 ని విజ‌య‌వంతంగా ప్ర‌యోగించినందుకు ఐఎస్ఆర్ఒ (‘ఇస్రో’) కు అభినంద‌న‌లు తెలిపిన ప్ర‌ధాన మంత్రి

జిఎస్ఎటి-11 ను ప్ర‌యోగించ‌డం లో స‌ఫ‌ల‌ం అయినందుకు భారతీయ అంతరిక్ష పరిశోధన సంస్థ (ఐఎస్ఆర్ఒ..‘ఇస్రో’) ను ప్ర‌ధాన మంత్రి శ్రీ న‌రేంద్ర మోదీ అభినందించారు. “మ‌న అంత‌రిక్ష కార్య‌క్ర‌మం లో ఇది ఒక ప్ర‌ధాన‌మైన‌టువంటి మైలు రాయి.. సుదూర ప్రాంతాల‌ ను జోడించ‌డం ద్వారా కోట్లాది భార‌తీయుల జీవితాల‌ లో పరివర్తన ను తీసుకు రాగ‌లుగుతుంది. భార‌త‌దేశాని కి చెందిన అతి బ‌రువైన, అత్యంత పెద్ద‌దైన మ‌రియు అత్య‌ాధునిక సంచార ఉపగ్రహం అయినటువంటి జీశాట్ (జిఎస్ఎటి)-11 ని ప్ర‌యోగించ‌డం లో స‌ఫ‌ల‌మైన ‘ఇస్రో’ కు ఇవే అభినంద‌న‌లు. దేశం లో నిత్య నూత‌న ఆవిష్కారాల‌ ను, విజయాలను సాధిస్తున్నటువంటి మ‌రియు కార్య సాఫల్యాల్లో ఉన్న‌త‌ ప్ర‌మాణాల‌మైన కీర్తి ని సముపార్జిస్తున్నటువంటి మ‌న శాస్త్రవేత్త‌లు భార‌త‌దేశానికి గర్వకారణం. వారి అసాధార‌ణ‌ ప్రయత్నాలు భార‌త‌దేశం లో ప్ర‌తి ఒక్క‌రి కి ప్రేరణ‌ ను అందించేవే” అని ఒక సందేశం లో ప్ర‌ధాన మంత్రి పేర్కొన్నారు.
అంత‌రిక్ష ప‌రిశోధ‌న, విజ్ఞాన శాస్త్రం ఇంకా అప్లికేశ‌న్స్ రంగం లో స‌హ‌కారం తో పాటు ఉప‌గ్ర‌హం మ‌రియు వాహక నౌక‌ ల కోసం టెలిమెట్రి ట్రాకింగ్ అండ్ టెలికమాండ్ స్టేశన్ ల నిర్వ‌హ‌ణ లో స‌హ‌కారం అంశాల పై భార‌త‌దేశానికి, బ్రునేయ్ దారుస్సలామ్ కు మ‌ధ్య ఎంఒయు కు ఆమోదం తెలిపిన మంత్రివ‌ర్గం

అంత‌రిక్ష ప‌రిశోధ‌న, విజ్ఞాన శాస్త్రం ఇంకా అప్లికేశ‌న్స్ రంగం లో స‌హ‌కారం తో పాటు ఉప‌గ్ర‌హం కోసం మ‌రియు వాహక నౌక‌ ల కోసం టెలిమెట్రి ట్రాకింగ్ అండ్ టెలికమాండ్ స్టేశన్ ల నిర్వ‌హ‌ణ లో స‌హ‌కారం అంశాల పై భార‌త‌దేశానికి, బ్రునేయ్ దారుస్సలామ్ కు మ‌ధ్య అవ‌గాహన పూర్వ‌క ఒప్పంద ప‌త్రం (ఎంఒయు) తాలూకు వివ‌రాల‌ను ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ వ‌హించిన కేంద్ర మంత్రివ‌ర్గం దృష్టి కి తీసుకు రావ‌డ‌మైంది. ఈ ఎంఒయు పై 2018వ సంవ‌త్స‌రం జులై 19వ తేదీ నాడు న్యూ ఢిల్లీ లో సంత‌కాల‌య్యాయి. ప్ర‌యోజ‌నాలు: ఈ ఎంఒయు భార‌త‌దేశ ఉప‌గ్ర‌హ కార్య‌క్ర‌మాల‌కు మరియు వాహక నౌక లకు తోడ్పాటు ను అందించే భూత‌ల స్థావ‌రాన్ని ప‌ని చేయించడాన్ని, నిర్వ‌హించడాన్ని మ‌రియు వృద్ధి ప‌ర‌చడాన్ని కొనసాగించేందుకు మార్గాన్ని సుగమం చేస్తుంది. అలాగే, ఇది అంత‌రిక్ష కార్య‌క‌లాపాల‌లో భార‌త‌దేశం త‌న‌కు ఉన్న‌ అనుభ‌వాన్ని, ప్రావీణ్యాన్ని బ్రునేయ్ దారుస్సలామ్ కు చెందిన అంత‌రిక్ష విజ్ఞాన శాస్త్రం వినియోగాలకు సంబంధించిన అధికారుల‌కు మ‌రియు విద్యార్థుల‌కు శిక్ష‌ణ ఇచ్చేందుకు కూడా దోహ‌దపడుతుంది. ఈ ఎంఒయు ద్వారా బ్రూనేయ్ దారుస్స‌లామ్ తో క‌ల‌సి ప‌ని చేయ‌డం, భార‌త‌దేశానికి చెందిన వాహక నౌక మరియు ఉప‌గ్ర‌హ కార్య‌క్ర‌మాల‌కు మ‌ద్ద‌తు ను అందించే ఇండియ‌న్ గ్రౌండ్ స్టేశన్ కార్య‌క‌లాపాల‌కు, నిర్వ‌హ‌ణ‌ కు మ‌రియు కార్య‌క‌లాపాల పెంపున‌కు తోడ్ప‌డ‌గ‌లుగుతుంది. త‌ద్వారా దేశం లోని అన్ని ప్రాంతాలు, వ‌ర్గాలు ప్ర‌యోజ‌నం పొందగలుగుతాయి. భూత‌ల కేంద్రం కార్య‌క‌లాపాలకు, ఇంకా అంత‌రిక్ష సాంకేతిక విజ్ఞానపరమైన సేవ‌ల‌ లో శిక్ష‌ణ ను ఇవ్వ‌డానికి సంబంధించిన కొత్త కొత్త ప‌రిశోధ‌న కార్య‌క్ర‌మాల‌ను అన్వేషించే ప్ర‌క్రియ‌ కు ఈ ఎంఒయు ఊతంగా నిలుస్తుంది.
పి ఆర్ ఎ జి ఎ టి ఐ ద్వారా ప్రధాన మంత్రి ముఖాముఖి సంభాషణ

ప్ర‌ధాన మంత్రి శ్రీ న‌రేంద్ర మోదీ ఈ రోజు ఐ సి టి ఆధారిత మల్టి-మాడల్ ప్లాట్ ఫామ్ ఫర్ ప్రొ-యాక్టివ్ గవర్నెన్స్ అండ్ టైమ్ లీ ఇంప్లిమెంటేషన్ (పి ఆర్ ఎ జి ఎ టి ఐ..’ప్రగతి’) ద్వారా జరిగిన పన్నెండో ముఖాముఖి సమావేశానికి అధ్యక్షత వహించారు. విద్యార్థులకు ఉపకార వేతనాలు/ ఫెలోషిప్ ల వితరణకు సంబంధించిన ఫిర్యాదులను పరిష్కరించడంలో పురోగతిని ప్రధాన మంత్రి సమీక్షించారు. జాప్యానికి గల కారణాలను ఆయన తెలుసుకోగోరారు. విద్యార్థులకు ప్రయోజనాల వితరణ ప్రక్రియను ఆధార్ తో అనుసంధానించడం ఎంత వరకు వచ్చిందీ ఆయన అడిగి తెలుసుకొన్నారు కూడా. ఫిర్యాదులను పరిష్కరించడంలో వేగాన్ని పెంచాలని, స్కాలర్ షిప్ లు మరియు ఫెలోషిప్ లకు సంబంధించి విద్యార్థులు ఎదుర్కొంటున్న సమస్యలను త్వరిత గతిన, సమర్థంగా పరిష్కరించడమే ధ్యేయంగా పనిచేయాలని సంబంధిత అధికారులకు ఆయన విజ్ఞ‌ప్తి చేశారు. త్రిపుర, మిజోరమ్, ఉత్తర ప్రదేశ్, కర్ణాటక, ఒడిశా, తెలంగాణ, ఛత్తీస్ గఢ్ ఇంకా మహారాష్ట్ర లతో సహా అనేక రాష్ట్రాలలో అమలవుతున్న రహదారులు, ఉక్కు మరియు విద్యుత్తు రంగాలలోని కీలకమైన మౌలిక సదుపాయాల కల్పన పథకాల తాలూకు పురోగతిని ప్రధాన మంత్రి సమీక్షించారు. సమీక్షించిన రైల్వే ప్రాజెక్టులలో భారతదేశం మరియు బంగ్లాదేశ్ ల మధ్య ముఖ్యమైన లంకె కాగల అఖౌరా-అగర్తల రైలు మార్గం కూడా ఉంది. భిలాయ్ ఉక్కు కర్మాగారం ఆధునికీకరణ, విస్తరణ పనులు ఎలా సాగుతున్నదీ ప్రధాన మంత్రి సమీక్షించారు. ఈ ప్రాజెక్టు పనులలో జరుగుతున్న జాప్యాన్ని గమనించి ఆయన దానిని తీవ్రంగా పరిగణించారు. అన్ని సమస్యలను పరిష్కరించి, వీలయినంత త్వరగా ఈ ప్రాజెక్టును పూర్తి చేయవలసిందని ఉక్కు, భారీ ఇంజినీరింగ్ మంత్రిత్వ శాఖలను ఆయన ఆదేశించారు. స్వచ్ఛ భారత్ అభియాన్ లో భాగంగా ఉన్న వ్యర్థాల నుంచి సంపద (“waste to wealth”) కార్యక్రమం పురోగతిని శ్రీ న‌రేంద్ర మోదీ సమీక్షించారు. ఈ కార్యక్రమంలో వ్యర్థాల నుంచి కంపోస్టు, ఇంకా వ్యర్థాల నుంచి శక్తి అనే అంశాలు కూడా కలసి ఉన్నాయి. ఈ కార్యక్రమంలో చేపట్టిన పనులు ఎంతవరకు వచ్చిందన్న దానిపై వివరాలను వివిధ రాష్ట్రాలు తెలియజేశాయి. క్షయ వ్యాధి వ్యాప్తిని, ఈ వ్యాధి కారణంగా సంభవించే మరణాల సంఖ్యను మరింతగా తగ్గించడమే ధ్యేయంగా ఆరోగ్య రంగం లో అమలు చేస్తున్న రివైజ్ డ్ నేషనల్ ట్యుబర్ క్యులోసిస్ కంట్రోల్ ప్రోగ్రామ్ తాలూకు పురోగతిని ప్రధాన మంత్రి సమీక్షించారు. మల్టి-డ్రగ్ రెసిస్టెంట్ ట్యుబర్ క్యులోసిస్ ను సకాలంలో గుర్తించడానికి అవసరమైన వైద్య పరికరాలను జిల్లాలలో ప్రాధాన్య ప్రాతిపదికన అమర్చవలసిందని ఆయన ఆదేశించారు. ఈ వ్యాధిని అరికట్టడానికి జిల్లాల స్థాయిలో చేపట్టదగిన చర్యలకు సంబంధించిన పురోగతిని సమీక్షిస్తుండాలని కూడా ఆయన పిలుపునిచ్చారు. శిశు మరణాల సంఖ్యను, ఇంకా మాతా మరణాల సంఖ్య (ఐ ఎమ్ ఆర్ అండ్ ఎమ్ ఎమ్ ఆర్)ను మరింతగా తగ్గించే దిశగా చోటు చేసుకొంటున్న పురోగతిని, ఈ విషయంలో వివిధ రాష్ట్రాలలో అమలుచేస్తున్న కార్యక్రమాలను గురించి ప్రధాన మంత్రి సమీక్షించారు.
ప్రపంచ పర్యావరణ దినం యొక్క ప్రపంచ ఉత్సవాలలో ప్రసంగించనున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ రేపు న్యూ ఢిల్లీ లో జరిగే ప్రపంచ పర్యావరణ దినం యొక్క ప్రపంచ ఉత్సవాలలో ప్రసంగించనున్నారు. ఈ సందర్భంగా రాజ్ పథ్ పచ్చిక బయలులో ఏర్పాటు చేసిన ఒక ప్రదర్శనను కూడా ప్రధాన మంత్రి సందర్శించనున్నారు. ‘ప్లాస్టిక్ కాలుష్యాన్ని ఓడించండి’ అనేది ఈ సంవత్సరం ప్రపంచ పర్యావరణ దినం యొక్క ఇతివృత్తం గా ఉంది. ఈ కార్యక్రమం యొక్క 43 వ సంచిక కు ప్రపంచపు ఆతిథ్య దేశంగా భారతదేశం వ్యవహరిస్తోంది. ఈ కార్యక్రమానికి హాజరు కానున్న ప్రముఖులలో పర్యావరణ మంత్రులు, ఐక్య రాజ్య సమితికి చెందిన ప్రతినిధులు మరియు వివిధ పారిశ్రామిక సంఘాల సభ్యులు ఉంటారు. ప్రధాన మంత్రి ‘మన్ కీ బాత్’ (మనసు లో మాట) యొక్క 44 వ సంచిక లో ప్రపంచ పర్యావరణ దిన ఉత్సవాలకు భారతదేశం ఆధికారిక ఆతిథేయిగా ఉంటున్న సంగతిని నొక్కిచెప్తూ, జల వాయు పరివర్తన అంశాలను పరిష్కరించడంలో భారతదేశానికి ప్రపంచంలో పెరుగుతున్న నాయకత్వానికి దక్కిన గుర్తింపు ఇది అని పేర్కొన్నారు.
శ్రీమద్ పంచఖండ పీఠాధిపతి ఆచార్య ధర్మేంద్ర మృతికి ప్రధానమంత్రి సంతాపం

శ్రీమద్‌ పంచఖండ పీఠాధిపతి ఆచార్య ధర్మేంద్ర కన్నుమూతపై ప్రధానమంత్రి శ్రీ నరేంద్ర మోదీ ప్రగాఢ సంతాపం వ్యక్తం చేశారు. ఈ మేరకు ఒక ట్వీట్‌ ద్వారా పంపిన సందేశంలో: “సమాజం కోసమే కాకుండా దేశసేవకూ అంకితమైన శ్రీమద్ పంచఖండ పీఠాధిపతి శ్రీ ఆచార్య ధర్మేంద్ర మృతి అత్యంత బాధాకరం. ఆయన కన్నుమూత ధార్మిక, ఆధ్యాత్మిక ప్రపంచానికి తీరని లోటు. భగవంతుడు ఆయనకు తన పాదాల చెంత స్థానం ప్రసాదించాలని ప్రార్థిస్తున్నాను. ఓం శాంతి!” అని ప్రధాని పేర్కొన్నారు.
క్వాడ్ నేతల శిఖర సమ్మేళనం లో ప్రధాన మంత్రి శ్రీ నరేంద్ర మోదీ ప్రారంభోపన్యాసం

శ్రేష్ఠులారా, ప్రధాని శ్రీ కిశిదా, ప్రధాని శ్రీ ఎంథనీ అల్బానీజ్ మరియు అధ్యక్షుడు శ్రీ బైడెన్, ప్రధాని శ్రీ కిశిదా గారు, మీ అద్భుతమైన ఆతిథ్యాని కి గాను మీకు అనేకానేక ధన్యవాదాలు. ఈ రోజు న టోక్యో లో మిత్రుల మధ్య ఉండడం అనేది నాకు చాలా సంతోషాన్ని కలిగిస్తోంది. అన్నింటి కంటే ముందు గా, ఎన్నికల లో గెలిచినందుకు ప్రధాని శ్రీ ఎంథనీ అల్బానీజ్ కు నేను అభినందన లు తెలియజేస్తున్నాను. మీరు పదవీ ప్రమాణాన్ని స్వీకరించిన తరువాత కేవలం 24 గంటలకే మాతో భేటీ కావడం అనేది క్వాడ్ మైత్రి యొక్క బలాన్ని, మరి అంతేకాకుండా క్వాడ్ అంటే మీకు ఉన్నటువంటి వచనబద్ధత ను సూచిస్తున్నది. శ్రేష్ఠులారా, ఇంత తక్కువ కాలం లో, క్వాడ్ ప్రపంచ రంగస్థలం పైన ఒక ముఖ్య స్థానాన్ని దక్కించుకొన్నది. ప్రస్తుతం క్వాడ్ యొక్క పరిధి విస్తరించింది; మరి ఈ స్వరూపం ప్రభావవంతం గా కూడాను మారిపోయింది. మన పరస్పర విశ్వాసం, మన దృఢ సంకల్పం ప్రజాస్వామిక శక్తుల కు కొత్త బలాన్ని, ఉత్సాహాన్ని ఇస్తున్నాయి. క్వాడ్ స్థాయి లో మన పరస్పర సహకారం అనేది సేచ్ఛాయుతమైనటు వంటి, తెరచి ఉంచినటువంటి, సమ్మిళితమైనటు వంటి ఇండో-పసిఫిక్ రీజియన్ కు ఒక ఉత్తేజాన్ని అందిస్తోంది. అదే మనందరి ఉమ్మడి లక్ష్యం గా ఉంది. కోవిడ్-19 తాలూకు ప్రతికూల పరిస్థితుల లో మనం టీకామందు అందజేత, శీతోష్ణస్థితి సంబంధి కార్యాచరణ, చెక్కు చెదరని సరఫరా వ్యవస్థ, విపత్తు వేళ లో ప్రతిస్పందన మరియు ఆర్థిక సహకారం ల వంటి అనేక రంగాల లో మన మధ్య సహకారాన్ని పెంచుకున్నాం. ఇండో-పసిఫిక్ రీజియన్ కోసం క్వాడ్ ఒక నిర్మాణాత్మకమైన కార్యక్రమాల సరళి తో ముందుకు సాగుతోంది. ఇండో-పసిఫిక్ రిజియన్ కోసం క్వాడ్ ఒక నిర్మాణాత్మకమైన కార్యక్రమాల సరళి తో ముందుకు సాగుతోంది. ఇది ‘మంచి కోసం బలం’ గా క్వాడ్ యొక్క ఇమేజి మరింత గా బలోపేతం అవుతూ ఉంటుంది. మీకు చాలా చాలా ధన్యవాదాలు అస్వీకరణ: ఇది ప్రధాన మంత్రి ప్రసంగాని కి రమారమి అనువాదం. సిసలు ఉపన్యాసం హిందీ భాష లో సాగింది.
శ్రీ పాలోన్ జీ మిస్త్రీ కన్నుమూత పట్ల సంతాపం తెలిపిన ప్రధాన మంత్రి

ప్రముఖ పారిశ్రామికవేత్త శ్రీ పాలోన్ జీ మిస్త్రీ కన్నుమూత పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు. ప్రధాన మంత్రి ఒక ట్వీట్ లో – ‘‘శ్రీ పాలోన్ జీ మిస్త్రీ మరణ వార్త తెలిసి దు:ఖించాను. వాణిజ్య జగతి కి మరియు పరిశ్రమ రంగానికి ఆయన మహత్తరమైనటువంటి తోడ్పాటు ను అందించారు. ఆయన కుటుంబాని కి, ఆయన మిత్రుల కు మరియు ఆయన అసంఖ్యాక శ్రేయోభిలాషుల కు ఇదే నా సంతాపం. ఆయన ఆత్మ కు శాంతి ప్రాప్తించు గాక.’’ అని పేర్కొన్నారు.
శక్తిని పొదుపుగా వాడుకోవడం, శక్తిని సమకూర్చుకొనే సామ‌ర్థ్యం అంశాల‌పై బీఆర్ ఐసీ ఎస్ దేశాల మధ్య అవగాహనపూర్వక ఒప్పందం

శ‌క్తిని పొదుపుగా వాడుకోవ‌డం, శ‌క్తిని స‌మ‌కూర్చుకొనే సామ‌ర్థ్యాన్ని పెంపొందించుకోవ‌డం కోసం బీ ఆర్ ఐ సీ ఎస్ (బ్రెజిల్, రష్యా, ఇండియా, చైనా, దక్షిణాఫ్రికా) కూట‌మిలోని దేశాల‌తో భార‌త్ కుదుర్చుకున్న ఒక అవ‌గాహ‌న‌పూర్వ‌క ఒప్పందానికి (ఎంఓయూ) ప్ర‌ధాన‌ మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. శక్తిని ఆదా చేయ‌డం కోసం మ‌రింత ప‌టిష్ట‌మైన జాగ్ర‌త్త‌లు తీసుకోవ‌డం, శ‌క్తి ఉత్పాద‌క‌త‌లో సామ‌ర్థ్యాన్ని పెంపొందింప‌చేసుకోవ‌డానికి స‌మాన‌త్వం, పరస్పర ప్రయోజనాల సిద్ధాంతాలను అనుసరించాలనే ప్రాతిపదికలపై ఈ ఎంఓయూను కుదుర్చుకోవ‌డం జ‌రిగింది. శ‌క్తిని పొదుపుగా వాడుకోవ‌డం, శ‌క్తిని స‌మ‌కూర్చుకొనే సామ‌ర్థ్యాన్ని పెంపొందించుకోవ‌డానికి తాజా ఎంఓయూ దిగువన పేర్కొన్న రంగాల‌లో స‌హ‌కారానికి బాట‌లు ప‌రుస్తుంది:
సూక్ష్మ‌, చిన్న‌ సంస్థ ల  (ఎమ్ఎస్ఇ ల) కు మద్దతు కోసం ఉద్దేశించిన ప్యాకేజికి ఆమోదం తెలిపిన మంత్రివర్గం; క్రెడిట్ గ్యారంటీ ట్ర‌స్ట్ ఫండ్ ఫర్ మైక్రో అండ్ స్మాల్ ఎంటర్ ప్రైజెస్ (సిజిటిఎమ్ఎస్ఇ) కార్పస్ పెంపు

సూక్ష్మ‌, చిన్న‌సంస్థల (ఎంఎస్ఇ ల) ప్ర‌గ‌తి కోసం రూపొందిన ప్యాకేజికి, క్రెడిట్ గ్యారంటీ ట్ర‌స్ట్ ఫండ్ ఫర్ మైక్రో అండ్ స్మాల్ ఎంటర్ ప్రైజెస్ (సిజిటిఎమ్ఎస్ఇ) కార్పస్ పెంపునకు మంత్రివర్గం ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ మంత్రివర్గ సమావేశానికి అధ్య‌క్ష‌త‌ వహించారు. ఈ ప్ర‌తిపాదనల వివ‌రాలు ఇలా వున్నాయి: 1. ట్ర‌స్ట్ కార్ప‌స్ ఫండ్ ను రూ. 2,500 కోట్ల‌ నుండి రూ. 7,500 కోట్లకు పెంచుతారు. ఈ నిధులను పూర్తిగా కేంద్ర ప్ర‌భుత్వ‌మే ఇస్తుంది. 2. క్రెడిట్ గ్యారంటీ స్కీము కింద ఇచ్చే రుణాల‌ను రూ. కోటి నుండి రూ.2 కోట్ల‌కు పెంచుతారు. 3. సూక్ష్మ, చిన్న సంస్థల‌కు ఇచ్చే క్రెడిట్ గ్యారంటీ స్కీమును ఎన్ బి ఎఫ్ సి ల‌కు కూడా వ‌ర్తింప‌చేస్తారు. త‌ద్వారా ట్ర‌స్ట్ ప‌రిమాణం పెరుగుతుంది. ఈ చ‌ర్య‌ల కార‌ణంగా కింద తెలిపిన ప్ర‌యోజ‌నాలు సిద్ధిస్తాయి. ఇత‌రుల మీద ఆధార‌ప‌డడం త‌గ్గుతుంది; ఫండ్ సుస్థిర‌త పెరుగుతుంది; ప‌లు ఎంఎస్ ఇ ల‌కు అధిక మొత్తంలో క్రెడిట్ గ్యారంటీ ని పెంచ‌డం ట్ర‌స్ట్ కు వీల‌వుతుంది; ఆర్ధిక నిర్వ‌హ‌ణ మెరుగ‌వుతుంది; నిధులు లేని తాత్కాలిక కార్య‌క్ర‌మాలు త‌గ్గిపోతాయి. కార్ప‌స్ విస్త‌ర‌ణ కార‌ణంగా ఎమ్ఎస్ఇ ల‌కు ఇచ్చే రుణాలు పెరుగుతాయి. త‌ద్వారా ఉత్ప‌త్తితో పాటు ఉపాధి కూడా పెరుగుతుంది. అంతే కాదు, అందరికీ ప్ర‌యోజ‌నాలు సిద్ధించ‌డ‌మే కాక స‌మానంగా లబ్ది చేకూరుతుంది. కొల్లేట‌ర‌ల్ లేకుండా, మూడో పార్టీ గ్యారంటీ అవ‌స‌రం లేకుండా ఈ స్కీము ద్వారా రుణాలు ల‌భిస్తాయి కాబట్టి నూత‌న ఆలోచ‌న‌లు, ప‌రిశోధ‌న‌ల ఆధారంగా నూత‌న సంస్థ‌లు ఏర్పాటవ్వ‌డానికి త‌గిన ప్రోత్సాహం ల‌భిస్తుంది. ప్ర‌తి కార్య‌క్ర‌మం ఆన్ లైన్ ద్వారా జ‌రుగుతుంది కాబ‌ట్టి ఈ వ్య‌వ‌స్థ ద్వారా పార‌ద‌ర్శ‌క‌త ఏర్ప‌డి స‌మాజం ప‌ట్ల బాధ్య‌త పెరుగుతుంది.
ఈశాన్య ప్రాంతాల‌కు సంబంధించిన ఎన్ఎల్‌సిపిఆర్ స్కీమ్ ను 2020 మార్చి నెల వ‌ర‌కు కొన‌సాగించేందుకు ఆమోదం తెలిపిన మంత్రివ‌ర్గం

ఈశాన్య ప్రాంతంలో ప్ర‌స్తుతం అమ‌లు చేస్తున్న నాన్ లాప్స‌బుల్ సెంట్ర‌ల్ పూల్ ఆఫ్ రిసోర్సెస్ (ఎన్ఎల్‌సిపిఆర్) స్కీము ను రూ. 5300 కోట్ల ఖ‌ర్చుతో 2020 మార్చి నెల దాకా కొన‌సాగించేందుకు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివ‌ర్గం ఆమోదం తెలిపింది. ఈ స్కీము కు 90:10 న‌మూనాలో నిధుల‌ను స‌మ‌కూర్చుతారు. ఇది ప్ర‌స్తుతం కొన‌సాగుతున్న ప‌థ‌కాలు పూర్తి కావ‌డానికి తోడ్ప‌డుతుంది. అలాగే, 2017-18 నుండి ‘‘నార్త్ ఈస్ట్ స్పెష‌ల్ ఇన్‌ఫ్రాస్ట్ర‌క్చ‌ర్ డివెల‌ప్‌మెంట్ స్కీమ్‌’’ (ఎన్ఇఎస్ఐడిఎస్) పేరుతో ఒక కొత్త సెంట్ర‌ల్ సెక్ట‌ర్ స్కీమ్‌ ను ప్ర‌వేశ‌పెట్టేందుకు కూడా కేంద్ర మంత్రివ‌ర్గం ఆమోద ముద్ర వేసింది. నిర్ధిష్ట రంగాల‌లో 2020 మార్చి నెల క‌ల్లా మౌలిక స‌దుపాయాల‌ను స‌మ‌కూర్చ‌డంలో త‌లెత్తే అంత‌రాల‌ను భ‌ర్తీ చేయ‌డానికి ఉద్దేశించిన ఈ ప‌థ‌కానికి కేంద్ర ప్ర‌భుత్వం 100 శాతం నిధుల‌ను స‌మ‌కూర్చుతుంది. నీటి స‌ర‌ఫ‌రా, విద్యుత్తు, అనుసంధానం మ‌రియు ప‌ర్య‌ట‌క రంగానికి మద్దతిచ్చే ప్రాజెక్టుల‌కు సంబంధించిన కీల‌క మౌలిక స‌దుపాయాలు, ఇంకా విద్య మ‌రియు వైద్యం రంగాల‌లో మౌలిక స‌దుపాయాల నిర్మాణం ఈ కొత్త ప‌థ‌కం ప‌రిధి లోకి వ‌స్తాయి. ఎన్ఇఎస్ఐడిఎస్ ద్వారా అందుబాటులోకి వ‌చ్చే మౌలిక స‌దుపాయాలు ఈశాన్య ప్రాంతంలో ఆరోగ్య సంర‌క్ష‌ణ సదుపాయాలను మ‌రియు విద్య సౌక‌ర్యాల‌ను ప‌టిష్ట‌ప‌ర‌చ‌డ‌మే కాకుండా ప‌ర్య‌ట‌న రంగానికి అండ‌దండ‌ల‌ను స‌మ‌కూర్చి, తద్వారా స్థానిక యువ‌త‌కు ఉద్యోగ అవ‌కాశాల‌ను క‌ల్పించగలుగుతాయి. రానున్న కాలంలో ఈ ప్రాంతం స‌మ‌గ్ర అభివృద్ధికి ఈ ప‌థ‌కం ఒక ఉత్ప్రేర‌కంగా ప‌ని చేయగలదు.
డబ్ల్యు హెచ్ ఒ గ్లోబల్ సెంటర్ ఫార్ట్రెడిశనల్ మెడిసిన్  ను ఏర్పాటు చేయడంకోసం డబ్ల్యు హెచ్ఒ తో ఆయుష్ మంత్రిత్వ శాఖ కలసి ఆతిథేయ దేశం అంశం లో ఒకఒప్పందాన్ని కుదుర్చుకోవడాన్ని స్వాగతించిన ప్రధాన మంత్రి

డబ్ల్యు హెచ్ ఒ గ్లోబల్ సెంటర్ ఫార్ ట్రెడిశనల్ మెడిసిన్ కు భారతదేశం నిలయం అవుతూ ఉండడం అనే అంశం పట్ల ప్రధాన మంత్రి శ్రీ నరేంద్ర మోదీ ప్రసన్నత ను వెలిబుచ్చారు. భూగ్రహాన్ని ఆరోగ్యవంతం గా తీర్చిదిద్దడం తో పాటు ప్రపంచ హితం లో మన సమృద్ధ సాంప్రదాయిక అభ్యాసాల ను వినియోగించుకోవడం లో ఈ కేంద్రం తోడ్పాటు ను అందించగలుగుతుందన్న ఆశ ను ఆయన వ్యక్తం చేశారు. ఈ కేంద్రాన్ని ఏర్పాటు చేయడం కోసం ఒక ఆతిథేయ దేశం సంబంధి ఒప్పందాన్ని డబ్ల్యు హెచ్ ఒ మరియు ఆయుష్ మంత్రిత్వ శాఖ కుదుర్చుకొన్నాయి. ఆయుష్ మంత్రిత్వ శాఖ మరియు డబ్ల్యు హెచ్ ఒ లు చేసినటువంటి ట్వీట్ లకు సమాధానం గా ప్రధాన మంత్రి ఒక ట్వీట్ లో – ‘‘భారతదేశం ఒక అత్యంత ఆధునికమైనదైనటువంటి @WHO Global Centre for Traditional Medicine కు నిలయం గా అవుతున్నందుకు గర్వపడుతోంది. ఈ కేంద్రం ఒక ఆరోగ్యవంతమైనటువంటి భూగ్రహాన్ని తీర్చిదిద్దే దిశ లో మరియు మా సమృద్ధియుక్త సాంప్రదాయిక అభ్యాసాల ను ప్రపంచ హితం కోసం వినియోగించే దిశ లో తోడ్పాటు ను అందించగలుగుతుంది. భారతదేశాని కి చెందిన సాంప్రదాయిక ఔషధాలు మరియు ఆరోగ్య సంరక్షణ సంబంధి అభ్యాసాలు ప్రపంచవ్యాప్తం గా బహుళ జనాదరణ కు పాత్రం అయ్యాయి. ఈ @WHO Centre మన సమాజం లో ఆహ్లాదాన్ని వ్యాపింపచేసే దిశ లో ఒక సుదీర్ఘమైనటువంటి ప్రయాణాన్ని పూర్తి చేస్తుంది.’’ అని పేర్కొన్నారు.
అంత‌ర్జాతీయ సౌర‌ కూటమి ప్ర‌ధాన కార్యాల‌యం శంకుస్థాప‌న‌ కార్య‌క్ర‌మంలో పాల్గొనేందుకు మెట్రోలో గుర్గావ్‌కు ప్ర‌యాణించిన ప్ర‌ధాన మంత్రి శ్రీ న‌రేంద్ర మోదీ, ఫ్రాన్స్ అధ్య‌క్షుడు శ్రీ ఫ్రాంకోయిస్ హోలాండే

అంత‌ర్జాతీయ సౌర‌ కూట‌మి ( ఇంట‌ర్ నేష‌న‌ల్ సోలార్ అల‌యెన్స్ ) ప్ర‌ధాన కార్యాల‌యానికి శంకుస్థాప‌న చేసే కార్య‌క్ర‌మంలో పాల్గొనేందుకు ప్ర‌ధాన మంత్రి శ్రీ న‌రేంద్ర మోదీ, ఫ్రాన్స్ అధ్య‌క్షుడు శ్రీ ఫ్రాంకోయిస్ హోలాండే లు నేడు మెట్రో రైలులో ఢిల్లీ నుంచి గుర్గావ్‌కు ప్ర‌యాణించారు. ఈ సంద‌ర్భంగా శంకుస్థాప‌న కార్య‌క్ర‌మంలో ప్ర‌ధాన మంత్రి శ్రీ న‌రేంద్ర మోదీ మాట్లాడుతూ, శీతోష్ణ స్థితుల‌లో చోటు చేసుకుంటున్న‌ మార్పుల‌ రీత్యా త‌లెత్తుతున్న‌ స‌వాళ్ళను త‌ట్టుకొని నిల‌బ‌డ‌టం గురించి ప్ర‌పంచం ఎలా ఆలోచిస్తోందో గుర్తు చేశారు. పారిస్‌లో జ‌రిగిన సీఓపీ 21 స‌ద‌స్సులో రెండు ప్ర‌ధాన‌మైన కార్య‌క్ర‌మాల‌ను చేప‌ట్టాల‌ని తీసుకున్న నిర్ణ‌యాన్ని ఆయ‌న ఈ సంద‌ర్భంగా ప్ర‌స్తావించారు. వాటిలో ఒక‌టి- “మిష‌న్‌ ఇన్నొవేష‌న్”. సాంకేతిక‌త‌లో వినూత్న‌ ప‌ద్ధ‌తుల ద్వారా శుద్ధ శ‌క్తిని ప్ర‌జ‌ల‌కు మ‌రింత సుల‌భంగా అందించ‌టం దీని ల‌క్ష్యం. రెండోది “ఇంట‌ర్ నేష‌న‌ల్ సోలార్ అల‌యెన్స్”. సూర్య ప్ర‌తాపాన్ని వినియోగించుకొనేందుకు సూర్య‌ర‌శ్మి అధికంగా క‌లిగిన‌ దేశాల‌న్నింటినీ ఒక్క‌తాటి పైకి చేర్చ‌డం ఈ కార్య‌క్ర‌మ లక్ష్యం. శీతోష్ణ స్థితుల‌లో చోటు చేసుకుంటున్న‌ మార్పుల‌ రీత్యా తీవ్ర దాడుల‌కు గుర‌వుతున్న‌ ప్ర‌జ‌ల‌కు ఈ ఇంట‌ర్ నేష‌న‌ల్ సోలార్ అల‌యెన్స్ ప్రాణ‌ర‌క్ష‌కంగా ప‌నిచేస్తుంద‌ని ప్ర‌ధాన మంత్రి శ్రీ న‌రేంద్ర మోదీ చెప్పారు. స‌ముద్ర మ‌ట్టాలు పెరుగుతుండ‌టం చిన్న‌ ద్వీప దేశాలకు బెడ‌ద‌గా ప‌రిణ‌మిస్తోంద‌ని ఆయ‌న ఈ సంద‌ర్భంగా తెలిపారు. ఐక్య‌రాజ్య‌స‌మితిలాగే ఈ ఇంట‌ర్ నేష‌న‌ల్ సోలార్ అల‌యెన్స్ కూడా స్వ‌తంత్ర సంస్థ‌గా ప‌నిచేస్తుంద‌ని ప్ర‌ధాన మంత్రి అన్నారు.
రోడ్డు రవాణా మరియు హైవేల మంత్రిత్వ శాఖ లో గ్రూప్ ‘ఎ’ లోకి వచ్చే సెంట్రల్ ఇంజినీరింగ్ సర్వీస్ (రోడ్స్) క్యాడర్ సమీక్ష కు ఆమోదం తెలిపిన మంత్రివర్గం

రోడ్డు రవాణా మరియు హైవేల మంత్రిత్వ శాఖ లో గ్రూప్ ‘ఎ’ లోకి వచ్చే సెంట్రల్ ఇంజినీరింగ్ సర్వీస్ (రోడ్స్) క్యాడర్ సమీక్ష కు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది. ఈ ప్రతిపాదనను వెంటనే అమలు చేయనున్నారు. సిఇఎస్ (రోడ్స్) క్యాడర్ సంఖ్యను ఈ కింది విధంగా సవరించడడం జరుగుతుంది:- (i) సిఇఎస్ (రోడ్స్) పదవుల సంఖ్యను పెంచనున్నారు, అది ఎలాగంటే: ఎ. హెచ్ఎజి స్థాయి లో 2; బి. ఎస్ఎజి స్థాయి లో 5; సి. జెటిఎస్ స్థాయి లో 36 పదవులు ఉంటాయి. (ii) ఎస్ టిఎస్ స్థాయి పదవుల సంఖ్యను తగ్గిస్తారు. ఈ స్థాయిలో 28 పదవులు ఉంటాయి. (iii) క్యాడర్ లో జెటిఎస్ స్థాయిలో ఉత్పన్నమయ్యే సాధారణ ఖాళీలకు తోడు, స్పెషల్ రిజర్వ్ ఎట్ ఎంట్రీ లెవెల్ (జెటిఎస్)లో 86 పదవులను కేవలం డిప్యుటేషన్ కోసం భర్తీ చేస్తారు; ఈ ఖాళీలను క్యాడర్ సంఖ్యకు కలపబోరు. సిఇఎస్ (రోడ్స్) ను 1959లో ఏర్పాటు చేయడమైంది. గ్రూప్ ‘ఎ’ టెక్నికల్ పోస్టు కు ఒకటో అలకేషన్ ను 1976లో 189 గా ఖరారు చేయడమైంది. సర్వీసులో కడపటి క్యాడర్ రివ్యూను 1987లో చేపట్టడం జరిగింది. మెకానికల్ క్యాడర్ లో ఉద్యోగ ఖాళీలను అందులోనే సివిల్ ఇంజినీర్ లతో భర్తీ చేయడానికి వినియోగించుకొంటారు. తద్వారా, ఇప్పటికే ఉన్న అధికారులపై ఎటువంటి ప్రతికూల ప్రభావం ప్రసరించకుండా, మెకానికల్ క్యాడర్ ను దశల వారీగా సివిల్ క్యాడర్ లో కలిపేస్తారు. పైన పేర్కొన్న ప్రకారం క్యాడర్ రివ్యూ ప్రతిపాదనను అమలులోకి తీసుకురావడానికి సంవత్సరానికి దాదాపు రూ.1.8 కోట్ల అదనపు వ్యయం అవుతుంది. ఇక డిప్యూటేషన్ కోసం స్పెషల్ రిజర్వ్ విషయంలో ఎటువంటి ఆర్థిక భారం పడదు.
ఇండియన్ టెలికమ్యూనికేషన్స్ సర్వీస్, గ్రూప్ ‘ఎ’ యొక్క కాడర్ సమీక్ష కు ఆమోదం తెలిపిన మంత్రివర్గం

ఇండియన్ టెలికమ్యూనికేషన్స్ సర్వీస్, గ్రూప్ ‘ఎ’ యొక్క కాడర్ సమీక్ష కు కేంద్ర మంత్రిమండలి ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. ఈ ప్రతిపాదనలో ఈ కింద పేర్కొన్న ముఖ్య అంశాలు ఉన్నాయి: (ఎ) డైరెక్టర్ జనరల్ ఆఫ్ టెలికం అనే ప్రధాన పదవి ఏర్పాటు. (బి) డ్యూటీ పోస్టుల సంఖ్యను 853గా ఖాయం చేయడమైంది. (సి) ఐటిఎస్ అధికారులను ఇతర విభాగాలకు / సంస్థలకు పంపడం (డెప్యుటేషన్) కోసం 310 పోస్టులతో ఒక డెప్యుటేషన్ రిజర్వ్ ను ఏర్పాటు చేయడమైంది. (డి) ఐటిఎస్ అధికారులకు బిఎస్ఎన్ఎల్ / ఎమ్ టిఎన్ఎల్ లో పోస్టింగ్ ఇచ్చేందుకు ఒక ప్రత్యేక డిమినిశింగ్ రిజర్వ్ ను ఏర్పాటు చేయడమైంది. (ఇ) కాడర్ సంఖ్యను ఇప్పటి వర్కింగ్ స్ట్రెంత్ అయిన 1690కి పరిమితం చేయడమైంది. ఈ ఆమోదం డిఒటి కేంద్ర కార్యాలయంలోను, క్షేత్ర యూనిట్ లలోను విధుల రీత్యా అవసరమైన మేరకు కాడర్ స్వరూపాన్ని బలపరచడానికి తోడ్పడుతుంది. ఇది బిఎస్ఎన్ఎల్ / ఎమ్ టిఎన్ఎల్ లలో నిపుణులైన మానవ శక్తి అవసరాలను తీర్చుతుంది కూడా. ఇది ఐటిఎస్ అధికారుల స్తబ్దతను తగ్గించగలుగుతుంది. పూర్వ రంగం: టెలికమ్యూనికేషన్స్ కు సంబంధించిన రంగాలలో ప్రభుత్వ విధానపరమైన, సాంకేతికపరమైన మరియు నిర్వహణ సంబంధమైన విధులను నెరవేర్చడం కోసం 1965లో ఇండియన్ టెలికమ్యూనికేషన్స్ గ్రూప్ ‘ఎ’ను ఏర్పాటు చేయడమైంది. యూనియన్ పబ్లిక్ సర్వీస్ కమిషన్ నిర్వహించే ఇంజినీరింగ్ సర్వీసెస్ పరీక్ష ద్వారా ఎంపిక అయిన ఐటీఎస్ అధికారులు టెలికమ్యూనికేషన్స్ విభాగం (డిఒటి)లో మేనేజ్ మెంట్ మరియు అడ్మినిస్ట్రేటివ్ పొజిషన్ లలోను, డిఒటి కి చెందిన పిఎస్ యు లలో (బిఎస్ఎన్ఎల్ / ఎమ్ టిఎన్ఎల్ / టిసిఐఎల్), టెలికం రెగ్యులేటరీ అథారిటీ ఆఫ్ ఇండియా (టిఆర్ఎఐ)లో, టెలికం డిస్ ప్యూట్ సెటిల్ మెంట్ అడ్మినిస్ట్రేటివ్ ట్రైబ్యూనల్ ( టిడిఎస్ఎటి) లో, ఇంకా ఇతర కేంద్ర మంత్రిత్వ శాఖలు/ విభాగాలు/ స్వతంత్ర ప్రతిపత్తి కలిగివున్న సంస్థలలో మరియు రాష్ట్రప్రభుత్వాలలో డెప్యుటేషన్ పైనా పనిచేస్తున్నారు. ఐటిఎస్ కాడర్ సమీక్షను 28 సంవత్సరాల తరువాత చేపట్టారు. కడపటి సమీక్షను 1988లో జరిపారు. కడపటి కాడర్ రివ్యూ నాటి నుండి, టెలికం సేవల సంబంధ విధులను డిఒటి నుండి విడదీయడమైంది. కానీ టెలికం లైసెన్సింగ్, పర్యవేక్షణ, లైసెన్స్ కండిషన్ ల అమలు, నెట్ వర్క్ సెక్యూరిటీ, ఇంటర్ ఆపరబులిటీ, స్టాండర్డయిజేషన్, లాఫుల్ ఇంటర్ సెప్షన్, ఇంకా యూనివర్సల్ సర్వీస్ ఆబ్లిగేషన్ వంటి నూతన విధులను జత చేశారు. అదనంగా, ఇంతకు ముందు ఆపరేషన్స్ లో ఎంబెడెడ్ అయిన పలు ఇతర కార్యకలాపాలు రాశిపరంగా పెచ్చరిల్లాయి. డిజిటల్ సమాజానికి పటిష్టమైన టెలికం మౌలిక సదుపాయాలు వెన్నెముకగా నిలుస్తాయి. ఈ రంగంలో రూపావళీ సంబంధ మార్పులు చోటు చేసుకొంటున్నాయి. దీనితో నియంత్రణ, అదుపు మరియు భద్రత లు తెర మీదకు వచ్చాయి. ఫలితంగా టెలికమ్యూనికేషన్స్ విభాగంలో ఉన్నత స్థాయి సాంకేతిక పర్యవేక్షణ అవసరమైంది. అందుకని, ఐటిఎస్ అధికారుల శ్రేణికి ఒక స్వరూపాన్ని ప్రతిపాదించారు. టెలికమ్యూనికేషన్స్ విభాగం పాత్ర, కర్తవ్యాల నిర్వహణకు ఇది అత్యవసరంగా పరిగణించారు. పైపెచ్చు, బిఎస్ఎన్ఎల్ మరియు ఎమ్ టిఎన్ఎల్ ల పునరుద్ధరణలో ఐటిఎస్ అధికారుల పాత్రను కూడా దృష్టిలో పెట్టుకోవడమైంది. ఈ వాస్తవాలకు తోడు, సర్వీసుకు చెందిన వివిధ గ్రేడులలో ఏర్పడిన స్తబ్దత ఐటిఎస్ స్వరూపాన్ని సమీక్షించవలసిన అవసరానికి దారితీసింది. కాడర్ సంఖ్యను ఇప్పటి కాడర్ వర్కింగ్ స్ట్రెంత్ కు పరిమితం చేయడమైనది. కాడర్ రివ్యూ పర్యవసానంగా ప్రభుత్వంపై ఎటువంటి ఆర్థిక భారం పడదు.
జవహర్ లాల్ నెహ్రూ జయంతి సందర్భంగా ప్రధాని నివాళి

భారత ప్రథమ ప్రధాని పండిట్ జవహర్ లాల్ నెహ్రూ జయంతిని పురస్కరించుకుని ప్రధాని శ్రీ నరేంద్రమోదీ ఆయనకు నివాళి అర్పించారు. “పండిట్ జవహర్లాల్ నెహ్రూ దేశానికి స్వాతంత్ర్యం తీసుకురావడంలోను, ఆ తర్వాత ప్రథమ ప్రధానిగా సేవలందించడంలోను జీవితాన్ని గడిపారు. ఆయన జయంతి సందర్భంగా ఘన నివాళి అర్పిస్తున్నాను” అని ప్రధాని తన సందేశంలో పేర్కొన్నారు.
నేపాల్ కు బ‌య‌లుదేరి వెళ్ళే ముందు ప్ర‌ధాన మంత్రి విడుదల చేసిన ప్ర‌క‌ట‌న‌

ప్ర‌ధాన మంత్రి శ్రీ న‌రేంద్ర మోదీ తాను నేపాల్ ప‌ర్య‌ట‌న‌కు వెళ్ళే ముందు విడుద‌ల చేసిన ప్ర‌క‌ట‌న పాఠం ఈ కింది విధంగా ఉంది. “నేపాల్ ప్రధాని మాన్య శ్రీ కె.పి. శర్మ ఓలీ ఆహ్వానం మేరకు 2018, మే 11వ, 12వ తేదీలలో నేను నేపాల్ లో ప‌ర్య‌టించ‌బోతున్నాను. నేపాల్ ను ప్ర‌ధాన మంత్రి గా నేను సంద‌ర్శించ‌డం ఇది మూడో సారి అవుతుంది. నేపాల్ తో చాలా కాలం నుండి మనకు ఉన్నటువంటి స‌న్నిహిత‌మైన మ‌రియు మైత్రీపూర్వ‌కమైన సంబంధాల‌కు భార‌త‌దేశం, ఇంకా స్వ‌యంగా నేను ఇస్తున్నటువంటి అధిక ప్రాధాన్యాన్ని ఈ పర్యటన ప్ర‌తిబింబిస్తోంది. ప్ర‌ధాని శ్రీ ఓలీ కింద‌టి నెల‌లో భారతదేశంలో జ‌రిపిన ఆధికారిక ప‌ర్య‌ట‌న కు త‌రువాయిగా నా ప‌ర్య‌ట‌న కొన‌సాగ‌నుంది. స‌బ్‌కా సాథ్‌, స‌బ్‌కా వికాస్’ ధ్యేయానికి అనుగుణంగా ఉన్నత స్థాయి లో క్ర‌మం త‌ప్ప‌క జ‌రుగుతున్న‌టువంటి ఈ స‌మావేశాలు ‘నైబ‌ర్ హుడ్ ఫ‌స్ట్’ విధానం పట్ల మా ప్రభుత్వం యొక్క వచనబద్ధతను ప్రతిబింబిస్తున్నాయి. మన ఉభ‌య దేశాలు గ‌త కొన్ని సంవ‌త్స‌రాల‌ కాలంలో అనేక ద్వైపాక్షిక, అనుసంధాన పథకాలను, అభివృద్ధి ప‌థ‌కాల‌ను కలసికట్టుగా పూర్తి చేశాయి. అంతేకాకుండా, ఇరు ప‌క్షాల ప్ర‌జ‌ల ప్ర‌యోజ‌నాన్ని లక్షిస్తూ ప‌రివ‌ర్త‌నపూర్వ‌క‌ కార్య‌క్ర‌మాల‌ను ప్రారంభించాయి కూడాను. పరస్పర ప్రయోజనాలు ముడివడిన అంశాలపైన ప్ర‌ధాని శ్రీ ఓలీ మ‌రియు నేను ఇటీవ‌ల న్యూ ఢిల్లీ లో జ‌రిపిన విస్తృత శ్రేణి చ‌ర్చ‌లను ముందుకు తీసుకొని పోయే అవ‌కాశాన్ని, మరి అలాగే, విభిన్న రంగాల‌లో మన మధ్య గల స‌హ‌కార పూర్వ‌క భాగ‌స్వామ్యాన్ని ముందుకు తీసుకుపోయే అవకాశాన్నిచేజిక్కించుకోనున్నాము. కాఠ్ మాండూ తో పాటు, నేను జ‌న‌క్‌పుర్ లోను, ఇంకా ముక్తినాథ్ లోను ప‌ర్య‌టించ‌డం కోసం ఎదురుచూస్తున్నాను. ఈ రెండు ప్రదేశాలు ప్ర‌తి సంవత్సరం పెద్ద సంఖ్య లో యాత్రికుల‌ను ఆక‌ర్షిస్తున్నాయి. ఇవి భార‌త‌దేశం మరియు నేపాల్ ల ప్ర‌జ‌ల మ‌ధ్య ప్రాచీనమైన, ఇంకా బ‌ల‌మైన సాంస్కృతిక, మ‌త‌ సంబంధ బంధాల‌కు స‌జీవ సాక్ష్యంగా నిలుస్తున్నాయి. ప్ర‌జాస్వామ్యం తాలూకు ప్ర‌యోజ‌నాల‌ను ఏకీకృత ప‌ర‌చుకోవ‌డంలో మ‌రియు శీఘ్ర‌ గ‌తిన ఆర్థికాభివృద్ధిని సాధించ‌డంలో నేపాల్ ఒక కొత్త యుగం లోకి అడుగిడుతున్న క్రమంలో ‘స‌మృద్ధ నేపాల్‌, సుఖీ నేపాలీ’ అనే దార్శ‌నిక‌త‌ ను నేపాల్ ప్రభుత్వం సాకారం చేసుకోవడంలో భారతదేశం ఎప్పటికీ ఒక స్థిర భాగ‌స్వామిగా ఉంటుంది. నేపాల్ లో రాజ‌కీయ నాయ‌కులతోను, మిత్రులతోను భేటీ కావడం కోసం నేను వేచివున్నాను. నా ప‌ర్య‌ట‌న నేపాల్ తో ప్రజలే కేంద్ర బిందువుగా ఉండేటటువంటి మన భాగ‌స్వామ్యాన్ని మరింత దృఢంగా మలచగలదని నేను విశ్వసిస్తున్నాను.’’
భార‌తదేశ తొలి రాష్ట్ర‌ప‌తి డాక్ట‌ర్ రాజేంద్ర ప్ర‌సాద్ జ‌యంతి సంద‌ర్భంగా ప్ర‌ధాని నివాళులు

భార‌త‌దేశ మొట్ట‌మొద‌టి రాష్ట్ర‌ప‌తి డాక్ట‌ర్ రాజేంద్ర ప్ర‌సాద్ జ‌యంతిని పుర‌స్క‌రించుకొని ఈ రోజు ప్ర‌ధాన మంత్రి శ్రీ న‌రేంద్ర మోదీ నివాళులు అర్పించారు. “డాక్ట‌ర్ రాజేంద్ర ప్ర‌సాద్‌కు ఆయ‌న జ‌యంతికి ఇవే నా నివాళులు. జాతికి ఆయ‌న అందించిన మార్గ‌ద‌ర్శ‌క సేవ‌ల‌ను మ‌నం ఈ సంద‌ర్భంగా స్మ‌రించుకొందాం” అని ప్ర‌ధాని అన్నారు.
బుద్ధ పూర్ణిమ నాడు ప్రజలకు శుభాకాంక్ష‌లు తెలిపిన ప్రధాన మంత్రి

మంగళప్రదమైన బుద్ధ పూర్ణిమ ను పుర‌స్క‌రించుకొని ప్రజలకు ప్ర‌ధాన మంత్రి శ్రీ న‌రేంద్ర మోదీ శుభాకాంక్ష‌లు తెలిపారు. “బుద్ధ భ‌గ‌వానుని ప్ర‌బోధాలు 21వ శ‌తాబ్ధంలో అత్యంత సందర్భశుద్ధి కలిగిన‌టువంటివి. స‌మాజం లోని అన్యాయాన్ని తొల‌గించ‌డానికి మ‌రియు బాధ‌ ను నిర్మూలించ‌డానికి అంకిత‌మైన‌ జీవితం ఆయ‌న‌ది. వారి దయాళుత్వమే ఆయనను ల‌క్ష‌లాది ప్ర‌జ‌ల‌కు ప్రేమాస్ప‌దుడిని చేసింది. ప్ర‌తి ఒక్క‌రికీ బుద్ధ పూర్ణిమ శుభాకాంక్ష‌లు” అని ప్ర‌ధాన మంత్రి త‌న సందేశంలో పేర్కొన్నారు.